stanford-oval/wikipedia huggingface dataset:
פפואה גינאה החדשה
דמוגרפיה

אוכלוסיית פפואה גינאה החדשה מונה כ-9.5 מיליון בני אדם. תוחלת החיים עומדת על כ-69 שנים בממוצע. שיעור הפריון עומד על 3.9 ילדים לאישה.
בפפואה קיים המגוון הלשוני הגדול ביותר מכל מדינות העולם. אוכלוסיית המדינה דוברת לא פחות מ-820 שפות שונות; רובן מדוברות בפי כמה אלפי אנשים בלבד, וחלקן כמעט ונכחדות. כמחצית משתייכת למשפחת השפות האוסטרונזיות (הכוללת בסך-הכל 1,268 שפות), וכמחצית משפות המדינה מסווגות כשפות פפואניות (אף על פי שלא מדובר במשפחת שפות בעלות מוצא משותף, אלא בסיווג לשפות האי שאינן אוסטרונזיות או אוסטרליות). השפה האוסטרונזית הארי מוטו (Hari Motu) משמשת כשפה רשמית, אף על פי שרק מעטים דוברים אותה כשפת אם. שפה נוספת, טוק פיסין (Tok Pisin, שיבוש של אנגלית: Talk Pidgin), משמשת אף היא כשפה רשמית; זוהי קריאולית: אנגלית בגרסה מקומית. האנגלית עצמה משמשת כשפה רשמית שלישית, וכ-50,000 איש דוברים אותה כשפת אם.
שיעור יודעי הקרוא וכתוב נע בין 30% ו-40% אחוז.
כ-80% מתושבי פפואה הם פפואנים, וכ-20% – מלנזים. בנוסף קיימים מיעוטים קטנים של סינים, פיליפינים והודים.
במפקד אוכלוסין שנערך בשנת 2011, נמצא ש-70% מהאוכלוסייה הם נוצרים פרוטסטנטים, בעיקר לותרנים. 25% הם נוצרים רומים-קתולים ו-5% אינם נוצרים, רובם משתייכים לאמונות פגאניות מקומיות. בנוסף, חיים במדינה כ-2000 מוסלמים סונים.
ישנם אזורים מיוערים נרחבים במדינה שלא נחקרו היטב עד היום על ידי מדענים ואנתרופולוגים. בחלק מהאזורים הללו מתגוררים שבטים מבודדים פרימיטיביים במיוחד (ההערכה היא שישנם 44 שבטים כאלו במדינה) אשר להם קשר מועט מאוד עם הרשויות המקומיות.
ראו גם

ביצת קוק
יחסי ישראל–פפואה גינאה החדשה
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
↑  A J Redd, M Stoneking, Peopling of Sahul: mtDNA variation in aboriginal Australian and Papua New Guinean populations., American Journal of Human Genetics 65, ספטמבר 1999, עמ' 808–828
| מדינות וטריטוריות באוקיאניה |
| --- | --- | --- |
| אוסטרליה | אוסטרליה • נורפוק |  |
| מלנזיה | איי מאלוקו ומערב גינאה החדשה (חלק מאינדונזיה) • איי שלמה • ונואטו • מזרח טימור  • פיג'י • פפואה גינאה החדשה • קלדוניה החדשה |  |
| מיקרונזיה | איי מריאנה הצפוניים • איי מרשל • גואם • מיקרונזיה • נאורו • פלאו • קיריבטי |  |
| פולינזיה | איי קוק • הוואי • ואליס ופוטונה • טובאלו • טונגה • טוקלאו • ניואה • ניו זילנד • סמואה • אי הפסחא • סמואה האמריקנית • פולינזיה הצרפתית • פיטקרן |  |
| מונרכיות |
| --- | --- | --- |
| ממלכות | אוסטרליה • איי בהאמה • איי שלמה • אנטיגואה וברבודה • אסוואטיני • בהוטן • בחריין • בלגיה • בליז • ג'מייקה • גרנדה •  דנמרק • הולנד • הממלכה המאוחדת • טובאלו • טונגה • ירדן • לסוטו • מלזיה1 (נגרי סמבילן • פרליס) • מרוקו • נורווגיה • ניו זילנד • סנט וינסנט והגרנדינים • סנט לוסיה • סנט קיטס ונוויס • ספרד • ערב הסעודית • פפואה גינאה החדשה • קמבודיה • קנדה • שוודיה • תאילנד |  |
| מונרכיות נבחרות | איחוד האמירויות הערביות • מלזיה • קריית הוותיקן |  |
| נסיכויות | אנדורה • הממלכה המאוחדת (ויילס) • ליכטנשטיין • מונקו • ספרד (אסטוריאס) |  |
| סולטנויות | אינדונזיה (יוגיאקרטה) • ברוניי • מלזיה1 (ג'והור • טרנגנו • סלנגור • פהנג • פרק • קדה • קלנטן) • עומאן |  |
| קיסרויות | יפן |  |
| אמירויות | איחוד האמירויות הערביות1 (אבו דאבי • אום אל-קיוין • דובאי • עג'מאן • פוג'יירה • ראס אל-ח'ימה • שארג'ה) • כווית • קטר |  |
| דוכסויות גדולות | לוקסמבורג |  |
1 חלק ממונרכיה פדרטיבית
| --- | --- |
בקרת זהויות :  NLI: 987007555045905171  BNE: XX454068  BnF: cb10133671v (data)  GND: 4044569-0  ISNI: 0000 0001 2296 5717  KulturNav: f0ff1ebd-4bf7-46c5-80fe-c05bbfaa91a6  LCCN: n81034915  MusicBrainz: 2366f623-b236-3073-bbfe-c26d6d6f195f  NARA: 10045255  NDL: 00569039  NKC: ge130367  NLA: 35408370  NLG: 286305  NSK: 000194639  RERO: 02-A000127678  SELIBR: 156257  SUDOC: 027350991  Trove: 942121  UKPARL: 4c2AcSbJ  VIAF: 151781392   WorldCat (עם VIAF): 151781392 
הר טבורבור, פפואה גינאה החדשה. הר געש פעיל
ילידים בלבוש מסורתי בפסטיבל "הירו מואל"
סוניק הקיפוד (דמות)

ערך זה עוסק בדמות בדיונית. אם התכוונתם לסדרת המשחקים, ראו .
סוניק הקיפוד (באנגלית: Sonic the Hedgehog) הוא דמות בדיונית שנוצרה על ידי יוג'י נאקה ונאוטו הושימה. סוניק הוא הפרוטגוניסט בסדרת משחקי הווידאו "סוניק הקיפוד" של חברת סגה. סוניק הוא קיפוד מואנש בצבע כחול, המסוגל לרוץ במהירות על-קולית. ברוב המשחקים סוניק צריך לרוץ דרך שלבים, לאסוף טבעות, ולהימנע ממכשולים ואויבים. סוניק מלווה במספר דמויות משנה, כגון אויבו המושבע דוקטור אגמן, חברו הטוב טיילס, החברה-לדעת-עצמה שלו איימי רוז ויריבו הידידותי נאקלס הקיפודן.
מעבר לכיכובו בסדרת המשחקים המצליחה, סוניק הוא גם הקמע של חברת סגה.
פיתוח

בשנת 1988 יצאה קונסולת הסגה מגה דרייב בארצות הברית וביפן. סגה ניסתה ליצור דמות שתזוהה עם החברה באופן אוניברסלי, על מנת ליצור ייחוד, בידול והזדהות עם הקונסולה. בשנת 1990 ערך האייאו נאקאיימה, הנשיא לשעבר של חברת המשחקים סגה, תחרות שמטרתה לקבוע את עיצוב הדמות החדשה לקונסולה. לגמר הגיעו שתי הצעות: ארמדיל שחור וקיפוד כחול; הקיפוד ניצח, והפך לסוניק. לסוניק יש כ - 3 סרטים (נכון לשנת 2024)
מראה

לאורך השנים השתנו רבים ממאפייניו הפיזיים של סוניק, כולל הסגנון שבו הוא מעוצב. בעיצוב המקורי, אשר תוכנן על ידי נאוטו אושימה, הופיע סוניק כנמוך קומה, בעל מחטים קצרים, גוף עגלגל ועיניים ללא קשתיות. בעקבות יציאת המשחק "Sonic Adventure" לשווקים בשנת 1999, דמותו של סוניק עוצבה מחדש על ידי יוג'י אואקאווה. בעיצוב זה סוניק גבה במעט, רגליו התארכו, הוענק לו מבנה גוף פחות עגלגל, קוציו התארכו וצבע עיניו השתנה לירוק, וכמו כן הוא קיבל מראה קשוח במעט. שינויים נוספים בדמותו של סוניק הוצגו במשחק "סוניק הקיפוד" משנת 2006: סוניק הפך לרזה יותר וגובהו השתנה.
על אף שינויים קטנים במראהו, כמו למשל בגובהו, עיצוב הדמות לא השתנה רבות מאז. אמנם במשחקי הספין-אוף וסדרת הטלוויזיה "סוניק בום" משנת 2014, סוניק הוא רזה יותר, גבוה מאוד, ידיו שונו לצבע כחול, לבוש צעיף חום ותחבושות והקוצים שלו קצרים יותר. בסרט באותו השם, נעליו של סוניק עוצבו מחדש, והוא בעל פרווה, ידיים כחולות, ושתי עיניים נפרדות.
משפחה

במשחקים לא מופיעים קרובי משפחה של הדמות, אך הן בקומיקס והן בשתי סדרות הטלוויזיה העוסקות בסוניק מופיע צ'אק - קיפוד כחול ומבוגר העובד כמדען מוביל ומוצג כדודו של סוניק. כמו כן מופיע מאטסקי, כלבו של צ'אק. בנוסף, בחוברות הקומיקס של ארצ'י קומיקס מתגלים הוריו החורגים של סוניק, ברנדט וג'ולז. בסדרה Sonic Underground, שמתרחשת ביקום מקביל, מופיע שוב צ'אק, וכן מופיעים אמו של סוניק, המלכה אלינה, אחותו סוניה ואחיו מאניק.
הערות שוליים

↑  Seen and heard: The wide-ranging career of Ryan Drummond, The Mercury News, ‏2011-07-27 (באנגלית)
↑  Zetman Blu-Ray, Anime News Network (באנגלית)
↑  English Video Game Actors Join Disney's Wreck-It Ralph Cast, Anime News Network (באנגלית)
↑  Justin Kroll, Justin Kroll, Ben Schwartz to Voice ‘Sonic the Hedgehog’ in Upcoming Movie (EXCLUSIVE), Variety, ‏2018-08-09 (באנגלית)
| סוניק הקיפוד |
| --- | --- | --- |
| דמויות | סוניק הקיפוד • דוקטור אגמן • טיילס • נאקלס הקיפודן • איימי רוז • שאדו הקיפוד • דמויות נוספות |  |
| משחקי וידאו | סוניק הקיפוד (משחק וידאו, 1991) • סוניק הקיפוד 2‏ • Sonic 3D Blast‏ • Sonic R‏ • Sonic Adventure‏ • Sonic Adventure 2‏ • Sonic Heroes‏ • Sonic X-treme • שאדו הקיפוד • סוניק הקיפוד (משחק וידאו, 2006)‏  • Sonic Unleashed‏ • Sonic & Sega All-Stars Racing‏ • Sonic Generations‏ • Sonic Lost World‏ • Sonic Mania‏ • Sonic Forces‏ • Sonic Frontiers‏ • Sonic Superstars |  |
| סדרות טלוויזיה | הרפתקאותיו של סוניק הקיפוד • סוניק (ABC) • Sonic Underground (אנ') • סוניק X • סוניק בום • סוניק פריים • נאקלס |  |
| סרטים | סוניק הקיפוד (1996) (אנ') • סוניק – הסרט • סוניק – הסרט 2 • סוניק – הסרט 3 |  |
| קומיקס | סוניק הקיפוד (IDW Publishing) • סוניק הקיפוד (ארצ'י קומיקס) • Sonic the Comic |  |
| אחר | Super Smash Bros. (סדרת משחקים) • Lego Dimensions |  |
| --- | --- |
בקרת זהויות :  NLI: 987008145286105171  CANTIC: a19771526  LCCN: no2013127803  VIAF: 305453116   WorldCat (עם VIAF): 305453116
בלאדספורט

| --- | --- |
 סוג:  נבל-על
 הוצאה לאור:  DC קומיקס
 גילום הדמות:  ג'סי מטקאלף ("סמולוויל"), דייוויד סנט לואיס ("סופרגירל"), אידריס אלבה ("יחידת המתאבדים")
 מידע
 שם אמיתי:  רוברט דובואה
 סטטוס:  לא פעיל
 גזע:  אדם
 מין:  זכר
 מקצוע:  מתנקש ורוצח שכיר
 נטייה:  רע
 כוחות:  ללא כוחות-על  צלף אמן
 חבר לשעבר בקבוצה:  יחידת המתאבדים החברה הסודית של נבלי-העל
 סגנון לחימה:  צליפה באמצעות רובים, כלי נשק שונים ואקדחים
 אזרחות:  אמריקאי
 דמויות קשורות
 אויבים:  סופרמן
 
בלאדספורט (באנגלית: Bloodsport) הוא כינוי בו משתמשים מספר נבלי-על בדיוניים, המופיעים בספרי קומיקס אמריקאים בהוצאת DC Comics. כל הגרסאות קיימות ביקום משותף המכונה יקום DC. את הדמות יצר הסופר והאמן ג'ון בירן. בלאדספורט המקורי הופיע לראשונה בכרך סופרמן מספר 2, חוברת 4 (אפריל 1987). הוא מופיע כיריבו של גיבור העל סופרמן והגלגול הבולט ביותר היה רוברט דובואה.
הדמות עובדה מהקומיקס לצורות מדיה שונות ובכללן: סדרות טלוויזיה וסרטי קולנוע. הופעת הבכורה הגרסה של רוברט דובואה לבלאדספורט בסדרת הטלוויזיה סופרגירל וגולמה על ידי דייוויד סנט לואיס. ביקום המורחב של DC, רוברט דובואה גולם על ידי אידריס אלבה בסרט "יחידת המתאבדים" (2021).
היסטוריית פרסום

דמותו של רוברט דובואה, שיצרו הסופר והאמן ג'ון בירן והאמן קארל קסל, הופיעה לראשונה בכרך סופרמן. 2, חוברת 4 (אפריל 1987) כבלאדספורט. הגלגול השני, אלכסנדר טרנט, הופיע לראשונה בהרפתקאות סופרמן מספר 507 (דצמבר 1993) ונוצר על ידי הסופר קארל קסל והאמנים בארי קיטסון וריי מקארתי. הגלגול השלישי, המכונה בלאדספורט III, הופיע לראשונה בסופרמן מספר 652 (יולי 2006) ונוצר על ידי הסופרים קורט בוסיק וג'ף ג'ונס והאמן פיט וודס. דמוליצ'יה, גרסה נשית של בלאדספורט, הוצגה על ידי הסופר דייוויד מישלני, והאמנים קירון דווייר ודניס רודייה ב-Action Comics #718 (פברואר 1996), בו רכשה את הטכנולוגיה של בלאדספורט.
ביוגרפיה בדיונית > רוברט דובואה

רוברט דובואה הוא עריק מווייטנאם, שסבל מהתמוטטות נפשית והפך לאובססיבי למלחמת וייטנאם לאחר שנודע כי אחיו הלך במקומו. דובואה גויס לשרת בצבא האמריקאי. אך עם קבלת הודעת הגיוס נמלט לקנדה, לא משום שהתנגד מבחינה מוסרית למלחמה, אלא משום שפחד מהמוות. אחיו הצעיר של דובואה, מייקל, הופיע במקומו והציג את עצמו כרוברט. מייקל דובואה נשלח להילחם בווייטנאם, שם איבד את ידיו ורגליו. כאשר נודע לו שאחיו איבד את איבריו, דובואה השתגע מאשמה.
לבסוף יצרו איתו קשר עם רוברט אנשיו של המיליארדר לקס לות'ר, שביקש חייל לחסל את סופרמן. אנשיו של לות'ר, בניהולו של אדם בשם קימברלי, שיחקו ברגשותיו של דובואה בווייטנאם על מנת להתנות אותו פסיכולוגית לרצות להרוג את סופרמן. הם גם ציידו את דובואה בארסנל של כלי נשק מתקדמים, כולל אקדח שירה מחטי קריפטונייט. לאחר מכן נכנס דובואה לפעולה במטרופוליס וכינה את עצמו בלאדספורט. כעת הוא טען כי גם אחיו והוא שירתו בקרבות בווייטנאם ונפצעו שם. הוא טען בזעם על אזרחי מטרופוליס על בזבוז החופש שלטענתו גם אחיו וגם הוא נאבקו כדי להגן וטבח ללא הבחנה בעשרות אנשים חפים מפשע. בהתנגשות הראשונה שלו עם סופרמן, בלאדספורט החליש אותו קשות עם קליע קריפטונייט.
לאחר שקיבל עזרה רפואית, סופרמן התעמת שוב עם בלאדספורט. אפילו לות'ר, שזעם על כל כך הרבה אנשים שנרצחו בשל תשומת הלב שהדבר ימשוך לתקיפתו, ניסה לעצור את הרוצח המטורף. סופרמן הצליח לגרום למכשיר הטלפורטציה ששימש את בלאדספורט כדי להביא לתקלה בכלי הנשק. לאחר מכן איים בלאדספורט לפוצץ את ערכת הכוח של הטלפורטור שלו ולפוצץ עשרה קילומטרים רבועים מהעיר. עם זאת, חברו של סופרמן, ג'ימי אולסן, למד על זהותו האמיתית של בלאדספורט ואיתר את אחיו. מול מייקל, בלאדספורט התמוטט בצער ונלקח למעצר.
לדובואה יש מפגש קצר עם דדשוט, שבסופו של דבר הופרדו על ידי סופרמן ובאטמן. הוא גם הופיע בחוברת JLA/הנוקמים כנבל שארב לויז'ן ואקוומן עם קבוצת נבלים אחרים. מאוחר יותר הוא נלחם באיירון מן, אך הוא מרוסן על ידי האל ג'ורדן. דובואה נשאר בכלא מספר שנים, ובסופו של דבר הרוויח את איבתו של אסיר אחר באי סטרייקר שמאז קיבל את השם בלאדספורט: אלכסנדר טרנט. כשהמתח הגזעי התחיל להציף את אי סטרייקר, החליט סוהר הכלא לארח משחק אגרוף בין דובואה לטרנט. הוא האמין שזו הדרך האידיאלית לאפשר לאסירים לפרוק את תסכוליהם מבלי לעורר מעשי אלימות נוספים. כדי להגן על המצב ביקש הסוהר מסופרמן לשפוט במשחק. עם זאת, פרצה מהומה וכתוצאה מכך דובואה שם את ידו על אחד מנשקיו של טרנט והשתמש בו כדי לפוצץ חור בקיר הכלא. דובואה נמלט, אך ככל הנראה נורה למוות על ידי סוהרים חמושים במגדל השמירה.
ביוגרפיה בדיונית > אלכסנדר טרנט

דמותו של אלכס טרנט היא גזענית ופנאטית, חבר בקבוצה העליונה שבה הן פרי וייט והן פרנקלין שטרן פגשו בצעירותם. הוא מאמץ את השם בלאדספורט, שבאופן אירוני שימש בעבר אפרו אמריקאי. יש לו גם טלפורטור דומה שהושתל בגופו, שבו הוא יכול גם להשתמש כדי להזמין נשק. הוא נתפס על ידי סופרמן לאחר שרון טרופ הורס את המחסן שממנו הוא השיג את נשקו. זמן מה לאחר מכן, במאמץ לספק מוצא לעלייה במתיחות בכלא האי סטרייקר, נערך משחק אגרוף בין שתי דמויות הבלאדספורט. טרנט מסוגל להפעיל את הטלפורטור שלו ולזמן נשק. בבלבול שנוצר, דובואה נהרג בעת ניסיון להימלט. טרנט נשרף מאוחר יותר בתא הכלא שלו על ידי האחים על כך שהפגין חולשה מול דובואה. טכנולוגיית הטלפורטור שימשה מאז את דמוליצ'יה.
ביוגרפיה בדיונית > בלאדספורט III

דמות לא ידועה הופיעה כבלאדספורט, ובסופו של דבר התחברה עם מספר דמויות נוספות כדי להביס את סופרמן. סופרמן ניסה לעצור את כל הנבלים, במיוחד מכיוון שבלאדספורט ירה בג'ימי אולסן. לאחר אירועים אלה, בלאדספורט הופיע בהמון הנבלים שהועברו לכוכב אחר (תואר בחוברת Salvation Run).
אפיון > אישיות

דובואה מעמיד פנים שהוא ותיק מר ממלחמת ווייטנאם, שמרגיש מאוד נבגד ודחוי על ידי ארצו, ולכן הוא נהנה מכעס רב וצודק כלפי חבריו האמריקאים על כך שבזבזו את החירויות שכביכול עזר לשמר בעת הלחימה. עם זאת, אין לו ניסיון ממקור ראשון על המלחמה הזו, נאומיו ואופיו נובעים במידה רבה מסרטים על המלחמה והייצוגים העממיים של ותיקי מלחמת וייטנאם. אף על פי שבתחילה נראה שהוא מודע לכך שפרסומת הווטרינר שלו בדיונית, הוא הלך והפך למנותק יותר. דובואה, המתואר כאדם אלים וחזק מאוד, נפל לתוך פנטזיה קבועה על היותו חייל ואף חששו מהאסירים המסוכנים האחרים בכלא האי סטרייקר במטרופוליס.
כוחות ויכולות

על אף שלרוברט דובואה אין כוחות על אנושיים, הוא הוכיח את היותו לוחם אדיר בעת הצורך בשל מצבו הגופני המצוין וחוסר הפחד שלו כלוחם. ברשותו מכשיר המאפשר לו להעביר אמצעי לחימה ממקום רחוק במיידי, כאשר אמצעים רבים מהווים אב טיפוס ייחודי מפרויקטים מתקדמים של LexCorp. סופרמן הגדיר את הארסנל כ"לא-ממדי" הן באיכות והן בכמות.
הוא חזק להפליא ועמיד באופן משמעותי מהאדם הממוצע, כפי שמעידים על הישרדותו מכמה עימותים פיזיים עם סופרמן. הרפלקסים והחושים של דובואה נלהבים בצורה יוצאת דופן ומאפשרים לו להגיב לדדשוט ולזעזע את סופרמן. הוא יורה מהיר ומדויק עם מגוון רחב של כלי נשק, החל מאקדחים ועד טיל כתף. הוא צלף דו-כיווני, ויכול לירות ללא כל אובדן דיוק או מהירות. על גודלו העצום ושריריו, נראה כי לדובואה המטורף יש רמה משמעותית של כוח ועוצמה: במשחק אגרוף הוא עמד בכף רגל עם אלכסנדר טרנט, גבר בעל כוח על אנושי גבולי ורפלקסים מהירים.
קריסטן ריטר

| --- | --- |

ריטר בכנס קומיק-קון 2017
 לידה:  16 בדצמבר 1981 (בת 43) בלומסברג, פנסילבניה, ארצות הברית
 שם לידה:  Krysten Alyce Ritter 
 מדינה:  ארצות הברית ארצות הברית
 תקופת הפעילות:  מ-2001
 מספר צאצאים:  1
 פרסים והוקרה:  TVLine's Performer of the Week (2015) 
 פרופיל ב-IMDb
 
קריסטן אליס ריטר (באנגלית: Krysten Alyce Ritter; נולדה ב-16 בדצמבר 1981) היא שחקנית ודוגמנית אמריקאית. מוכרת בזכות תפקידיה בסדרות "הביץ' מדירה 23", "שובר שורות" ו"ג'סיקה ג'ונס", ובסרטים "וידויים של שופהוליק" ו"היא לא בליגה שלך".
ביוגרפיה

ריטר נולדה בבלומסברג, פנסילבניה שבארצות הברית, למשפחה נוצרית ממוצא גרמני ובריטי. היא גדלה בשיקשיני, פנסילבניה. התגלתה בנערותה על ידי סוכן דוגמנות, ודגמנה בזמנה הפנוי בניו יורק ובפילדלפיה עבור סוכנות הדוגמנות עלית וסוכנות Wilhelmina.
קריירה

ריטר החלה את דרכה כשחקנית בסדרות "ורוניקה מארס" בתור ג'יה גודמן ו"בנות גילמור" בתור לוסי. בשנת 2009 זכתה להכרה בזכות תפקידה בעונה השנייה של סדרת הדרמה "שובר שורות", בסדרה גילמה ריטר את ג'יין מרגוליס חברתו של ג'סי פינקמן (אהרון פול).
בשנת 2009 ריטר התגלתה לראשונה בקולנוע בסרטים הקומדיה הרומנטיים "וידויים של שופהוליק" בתפקיד סוזי סטיוארט חברתה של המכורה לקניות רבקה בלומווד שמגלמת איילה פישר, ו"היא לא בליגה שלי" בתור פאטי חברתה הטובה של מולי מק'ליש שמגלמת אליס איב. בשנת 2011 שיחקה ריטר בתפקיד ראשי בקומדיה "מה שקורה בחיים" אותה היא כתבה עם הקולנוענית קאט קואירו.
בשנים 2012–2013 שיחקה בסדרה הקומית "הביץ' מדירה 23" בתפקיד ראשי בתור קלואי הבליינית, לצד ג'יימס ואן דר ביק.
בשנים 2015–2019 כיכבה בתור הדמות הראשית בסדרת הפעולה "ג'סיקה ג'ונס" וכאחת מהדמויות הראשיות בסדרת הבת "המגנים", שתיהן מבית מארוול ונטפליקס.
בשנת 2023 גילמה את שרי קלקלר בסדרה אהבה ומוות.
חיים אישיים

ריטר עברה מברוקלין ללוס אנג'לס בשנת 2007. ריטר ידועה בתור אחת שמקדמת את זכויות בעלי החיים והשתתפה במסעות פרסום של ארגון PETA, ובין היתר מזהירה בעלים של חיות מחמד מפני הסכנות של השארת כלבים במכוניות במהלך הקיץ.
מאז אוגוסט 2014 נמצאת בזוגיות עם המוזיקאי אדם גרנדוסיאל (אנ'); ב-29 ביולי 2019 נולד בנם הראשון של הזוג, ברוס ג'וליאן נייט גרנופסקי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | מישהו כמוך | דוגמנית | ללא קרדיט |
| 2002 | Garmento | דוגמנית פונצ'ו |  |
| 2003 | The Look | מארה |  |
| 2003 | חיוך של מונה ליזה | סטודנטית |  |
| 2005 | Slingshot | בת' |  |
| 2007 | Heavy Petting | הולכת רגל תמימה |  |
| 2008 | The Last International Playboy | אוזי |  |
| 2008 | 27 שמלות | ג'ינה |  |
| 2008 | מה שקורה בווגאס | קלי |  |
| 2009 | וידויים של שופהוליק | סוזי סטיוארט |  |
| 2010 | לא בליגה שלי | פטי |  |
| 2010 | How to Make Love to a Woman | לורין |  |
| 2011 | להרוג את בונו | גלוריה |  |
| 2011 | מה שקורה בחיים | קים | גם מפיקה-שותפה ותסריטאית |
| 2011 | מרגרט | אישה בקניות |  |
| 2012 | BuzzKill | ניקול |  |
| 2012 | המדריך לערפדית המאוהבת | סטייסי דימר |  |
| 2012 | Refuge | איימי |  |
| 2014 | תקשיב פיליפ | מלאני |  |
| 2014 | ורוניקה מארס | ג'יה גודמן |  |
| 2014 | Asthma | רובין |  |
| 2014 | משלחת חיפוש | קריסטי |  |
| 2014 | עיניים גדולות | דיאן |  |
| 2017 | הגיבור | לוסי היידן |  |
| 2019 | אל קמינו: שובר שורות - הסרט | ג'יין מרגוליס |  |
| 2021 | סיפורי לילה | נטשה |  |
| 2024 | סוניק – הסרט 3 |  |  |
| TBA | Stone Cold Fox |  |  |
| TBA | Fuddy Meers |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | וופי | ברין | פרק: "The Squatters" |
| 2004 | לחיות את החיים | קיי | 4 פרקים |
| 2004 | חוק וסדר | טרייסי וורן | פרק: "Everybody Loves Raimondo's" |
| 2004 | טאנר על טאנר | אשת מכירות | מיני-סדרה |
| 2005 | Jonny Zero | רווין | פרק: "Pilot" |
| 2005–2006 | ורוניקה מארס | ג'יה גודמן | 8 פרקים |
| 2006 | יומני בדפורד | ארין קוואנו | 2 פרקים |
| 2006 | משפט וצדק | אליסון סטארק | פרק: "Christmas Party" |
| 2006–2007 | בנות גילמור | לוסי | 8 פרקים |
| 2006–2007 | 'Til Death | אווה | 5 פרקים |
| 2007 | Big Day | אלן | פרק: "The Ceremony" |
| 2009–2010 | שובר שורות | ג'יין מרגוליס | 9 פרקים |
| 2009 | אחת שיודעת | קרול רודס הצעירה | פרק: "Valley Girls" |
| 2009 | Woke Up Dead | קאסי | סדרת רשת; 22 פרקים |
| 2010 | Gravity | לילי שמפיין | תפקיד ראשי; 10 פרקים |
| 2011 | Love Bites | קאסי | פרק: "Firsts" |
| 2012–2013 | הביץ' מדירה 23 | קלואי | תפקיד ראשי (2 עונות); 26 פרקים |
| 2013 | רובוט צ'יקן | דנה פולק | דיבוב ; פרק: "Immortal" |
| 2013 | המופע של קליבלנד | ג'ינה | דיבוב; פרק: "California Dreamin' (All the Cleves Are Brown)" |
| 2014 | הרשימה השחורה | רואן / נורה מיילס | פרק: "Lord Baltimore" |
| 2015–2019 | ג'סיקה ג'ונס | ג'סיקה ג'ונס | תפקיד ראשי (3 עונות); 39 פרקים גם ביימה את הפרק: "A.K.A You're Welcome" |
| 2017 | המגנים | ג'סיקה ג'ונס | מיני-סדרה |
| 2021 | The Girl in the Woods |   | ביימה 4 פרקים והפיקה בפועל |
| 2022 | משפחת סימפסון | שיילה רדפילד | דיבוב; פרק: "Meat Is Murder" |
| 2023 | אהבה ומוות | דרי קלקלר | מיני-סדרה |
| 2024 | Orphan Black: Echoes | לוסי / ד"ר אלינור מילר הצעירה | תפקיד ראשי; 10 פרקים גם מפיקה בפועל |
הערות שוליים

↑  קריסטן ריטר, באתר Tv Guide
| --- | --- |
בקרת זהויות :  PLWABN: 9810598346305606  BIBSYS: 12066400  BNE: XX5744504  BnF: cb16249172g (data)  GND: 105477028X  ISNI: 0000 0003 6474 6365  LCCN: no2010103798  MusicBrainz: 798a2e70-e245-4d34-9179-16250f9e7c23  NLK: KAC2020O1725  NTA: 413548104  RERO: 02-A023312480  SUDOC: 184464420  VIAF: 227078636   WorldCat (עם VIAF): 227078636
ויקטור פרץ

| --- | --- |
ויקטור "יאנג" פרץ 
ויקטור "יאנג" פרץ 
 לידה:  18 באוקטובר 1911 תוניס, תוניסיה
 נרצח:  22 בינואר 1945  (בגיל 33) גליביצה, פולין
 מידע כללי
 שם לידה:  Victor "Young" Perez
 מדינה:  תוניסיה הצרפתית 
 גובה:  1.56
 ספורט
 ענף ספורט:  איגרוף
 משקל:  זבוב
 הישגים
 שיאים אישיים:  אלוף העולם במשקל זבוב
 
מסעוד חי ויקטור "יאנג" פרץ (בצרפתית: Victor Younki Young Perez; ‏18 באוקטובר 1911 – 22 בינואר 1945) היה מתאגרף תוניסאי יהודי, אלוף העולם באגרוף במשקל זבוב בשנים 1931 – 1932. הוא נספה בשואה, במצעד המוות שלאחר פינוי מחנה ההשמדה אושוויץ.
קורות חיים

פרץ נולד בתוניס, בירת תוניסיה, למשפחה יהודית. מגיל צעיר שאף להתקדם באגרוף, והוסיף לשמו את הכינוי "יאנג" (Young) כשם מקצועי. בגיל 14 התחיל להתאגרף באופן סדיר באגודת "מכבי תוניס", ובגיל 17 היגר לפריז שם עבד במכירת נעליים, והמשיך באימוניו. בשנת 1928 החל בקריירת אגרוף מקצועית.
ביוני 1931 היה פרץ לאלוף צרפת במשקל זבוב, ובאוקטובר 1931 הוכרז כאלוף איחוד האגרוף הבין-לאומי, תואר השקול לאליפות העולם, לאחר שהביס את האמריקאי פרנקי ג'נרו בדו-קרב בן שני סיבובים בנוק-אאוט. לאחר הקרב שב כמנצח לתוניסיה. בנמל המתינו לו עשרת אלפים איש, ומאה אלף איש השתתפו במסע ניצחון שערך בשדרות ז'יל פרי, רחוב ראשי בבירה תוניס.
בשנת 1932 הפסיד את תוארו לאנגלי ג'קי בראון. פרץ עבר להילחם במשקל תרנגול, אך לא הצליח לזכות באליפות, לאחר שהפסיד בקרב על האליפות בשנת 1934 למתאגרף הפנמי אל בראון.
פרץ המשיך בקריירת התאגרפות מקצועית. בסך הכל לחם ב-133 קרבות, מהם ניצח ב-92, מתוכם 28 בנוק אאוט, הפסיד ב-26 קרבות ו-15 קרבות לא הוכרעו.
פרץ היה לזמן מה בן זוגה של השחקנית מירייל באלין שהייתה אחת מהיפות שבכוכבות הקולנוע הצרפתי באותה תקופה, והופיעה בקלאסיקות כפפה לה מוקו. במהלך מלחמת העולם השנייה המשיכה באלין בקריירה הקולנועית שלה, ולאחריה הואשמה בשיתוף פעולה עם הנאצים, בגינו נשפטה, והקריירה שלה נפגעה.
אחיו בנימין (הילד) פרץ התאגרף אף הוא, ויש הטוענים ששרד את השואה והפך למאמן אגרוף.
קורות חיים > תקופת השואה

בשנת 1941 החלו השלטונות הגרמנים בצרפת הכבושה, בסיוע המשטרה המקומית, במעצר המוני של יהודים ונישולם מרכושם. בנובמבר 1942 פלשו הגרמנים לחלקה ה"חופשי" של צרפת, צרפת של וישי, וגם באזורים אלה החלו מעצרים של יהודים. פרץ, כיהודים אחרים, נעצר והועבר למחנה דראנסי שליד פריז. מחנה זה שימש כמקום ריכוז ותחנת מעבר, עד לשליחתם של היהודים למחנות המוות במזרח. ב-9 באוקטובר 1943 היה פרץ חלק מקבוצה של אלף אסירים שנשלחו ממחנה המעבר בדראנסי לאושוויץ. באושוויץ הועסק במפעל בונה-ורקה לייצור גומי עבור חברת אי גה פארבן, שם עבד לצד הסופר פרימו לוי והשחיין האולימפי אלפרד נקש. פרץ ניסה לברוח, וכשנתפס, הוכנס לצינוק עמידה (בו האדם עומד בתא צר ביותר ללא יכולת לזוז כמעט) למשך שבועיים, בתום כל יום עבודה.
פרץ היה חלק מנבחרת מתאגרפים של היינריך שוורץ באושוויץ, ונכפה עליו להתאגרף בקרבות ראווה להנאת שוביו הנאצים. נערכו לו כ-133 קרבות שבכולם ניצח. באחד הקרבות אולץ פרץ שהיה מתאגרף במשקל זבוב להתאגרף מול קאפו גרמני, מתאגרף חובב, במשקל כבד. כנגד כל הסיכויים, הצליח ויקטור למצוא כוחות על ולהביס את המתאגרף הגרמני, לעיניהם המשתאות של החיילים הנאצים. אחד מחבריו לנבחרת היה העיתונאי נח קליגר, שלימים נטל חלק בסרט שנעשה לזכר פרץ. קליגר העיד שפרץ - שקיבל מזון עבור האגרוף - סיכן את עצמו בהברחת אוכל לחבריו והציל בכך עשרות אנשים (ביניהם קליגר עצמו במשך מספר חודשים בהם חלה), וכאשר הזהירו אותו שהוא עלול למות בתלייה, אמר שאין זה חשוב - האדם נועד כדי לעזור לאחר.
ב-1945 עם פינוי המחנה היה פרץ אחד מ-31 אסירים שנותרו מהטרנספורט בו הגיע. במהלך מצעד המוות, בו פונה המחנה, נערכה עצירה במחנה הלווין גלייביץ, פרץ הלך והביא לחם לחבריו ונרצח בירייה על ידי אחד השומרים. גופתו נותרה על השלג, ומקום קברו לא נודע.
הנצחת שמו

אצטדיונה של קבוצת הכדורגל "אספרנס ספורטיב דה תוניס" בתוניס, נקרא על שמו של פרץ במשך כמה שנים, עד ששופץ בשנת 1967, ונקרא לאחר מכן "האצטדיון האולימפי אל מנזה".
בשנת 1986 הונצח פרץ ב"יד לאיש הספורט היהודי" שבמכון וינגייט.
בשנת 2013 יצא לאקרנים סרט ביוגרפי של פרץ, בשם "יאנג פרז" (Young Perez), בבימויו של ז'אק אונשי (Jacques Ouaniche) ובכיכובו של ברהים אסלום (Brahim Asloum). הסרט אף הוצג בפסטיבל הסרטים בחיפה.
במאי 2019, בעצרת הממלכתית לפתיחת אירועי יום השואה ב"יד ושם", הוקראו דברים שכתב נח קליגר על היכרותו עם פרץ, עד לרגע בו היה נוכח בירי באחרון בידי החייל הגרמני. דבריו הוקראו בעצרת על ידי השחקן תומר קאפון.
הערות שוליים

↑  טלי פרקש, אחרי שנים של שתיקה: מדברים על שואת יהודי צפון-אפריקה, באתר ynet, 13 בדצמבר 2018
↑  מתאגרף במחנות המוות - סיפורו של ויקטור פרץ, באתר ההתנגדות היהודית לשואה
↑  טלי פרקש, היהודי מתוניס שהיה "אלוף אושוויץ באגרוף", באתר ynet, 10 ביולי 2014
↑  ענבל עומר, ‏חגיגה צרפתית בחיפה: יום מיוחד של סרטים צרפתיים בפסטיבל הקולנוע, באתר גלובס, 17 בספטמבר 2013
| --- | --- |
בקרת זהויות :  NLI: 987007266297905171  BNE: XX5440249  BnF: cb16762586v (data)  GND: 1249951380  ISNI: 0000 0000 6699 6657  LCCN: n2002042041  SUDOC: 073767875  VIAF: 9206251   WorldCat (עם VIAF): 9206251